polyglot-tagger/wikipedia-language-snippets-filtered huggingface dataset:
"కలౌవేంకటనాయక:" అని ప్రసిద్ధి చెందిన క్షేత్రము.వడవానై అని తిరుమంగై యాళ్వార్ల వర్ణనము. "వడక్కుత్తిరుమలై" యని "మణ్ణోర్ విణ్ణోర్ వైప్పు" అని సాంప్రదాయక తిరునామములు గలవు. ఈక్షేత్రమునకు పుష్పమంటపమనియు తిరునామము ఉంది. అనంతాళ్వాన్ అను మహాత్ములు పుష్కరిణిని నిర్మించిరి. కురుబరుత్తనంబి స్వామికి ఆంతరంగికులు. పెరియ తిరుమలై నంబి గారు ఈమలై మీద వేంచేసి స్వామి కైంకర్యము నిర్వహించెడివారు.
ఇట్లే తిరుపతిలోని గోవిందరాజ స్వామి సన్నిధిలో "ఆండాళ్" అర్చా విగ్రహాన్ని ప్రతిష్ఠింపచేసారు. గోవిందరాజస్వామి వారి ఉత్తరమాడ వీధిలో ఒక అగ్రహారాన్ని నిర్మించారు. దీనికి "శ్రీరామానుజపురం" అనిపేరు. తమ ప్రతినిధిగా సన్నిధికై కైంకర్యములు పర్యవేక్షించుటకు "సేనాపతిజీయర్" అనువారికి హనుమన్ముద్రిక నిచ్చి నియమించారు. ఆముద్రికతోనే నేటికిని రాత్రిభాగమున సన్నిధి తాళములకు సీలు చేయబడుచున్నది.
తిరువేంగడమును ఆశ్రయింపుమని భావించి; "నాయేన్ వన్దడైన్దేన్ నల్గియాళైన్నై క్కొణ్డరుళే" అంతట సంచరించి అన్నిబాధలను అనుభవించి అగతికుడనై నిహీన జంతువువలె నీసన్నిధికి వచ్చి నిన్ను ఆశ్రయించితిని. ఆదరముతో నన్ను అనుగ్రహింపుము అని దీనంగా ప్రార్దిస్తారు.
ప్రపన్నజన కూటస్థులైన నమ్మాళ్వార్లు ఈశ్రీనివాసుని పాదారవిందముల యందే "అలర్‌మేల్ మంగై యుఱైమార్పా.పుగలొ న్ఱిల్లా నడియేన్ ఉన్నడి క్కీళ అమర్‌న్దు పుకున్దేనే" అంటూ పిరాట్టిని పురుషాకారంగా చేసికొని శరణాగతి చేసారు. మఱియు "అలర్‌మేల్ మంగై యుఱైమార్పా" అని ప్రస్తుతించి లక్ష్మీ పతిత్వమును ప్రకటించారు.
ఇట్లే ఈ సన్నిధిలో అర్చకులుగా "శెంగవిరాయన్" అను వైఖానస ఆచార్య సత్తముల వంశీయులే ఉండవలయునని నియమించారు. స్వామి పుష్కరిణీ తీరమునగల వరాహ ప్పెరుమాళ్ల సన్నిధిలో ఉత్సవమూర్తిని ప్రతిష్ఠించి తులా మాసం శ్రవణం నాడు తిరునక్షత్రోత్సవమును నిత్య తిరువారాదనమును యథావిధిగా జరుగునట్లు కట్టడి చేసారు.
తొలుత దేశభాషయైన తమిళభాషలో తిరుమలేశుని కీర్తించి ఆతని మహిమను లోకమున చాటిచెప్పినవారు ఆళ్వార్లు. "వడతిరు వేజ్గడమ్‌; తిరుమలై" అని వారు ఈ పర్వతరాజమును కీర్తించారు. ఇచటి స్వామిని "తిరువేంగడత్తాన్; తిరువేంగడముడైయాన్; అలర్‌మేల్ మంగై యుఱై మార్పన్"అని ప్రస్తుతించారు.
శ్రీవేంకటేశ్వరుడు -అలర్‌మేల్ మంగై తాయార్ -స్వామిపుష్కరిణి మున్నగు పలుతీర్థములు-తూర్పుముఖము-నిలచున్నసేవ-ఆనందనిలయ విమానము-తొండమాన్ చక్రవర్తి మున్నగువారికి ప్రత్యక్షము-తొండరడిప్పొడి యాళ్వార్ తప్ప మిగిలిన యాళ్వార్లు ఆండాళ్ కీర్తించిన స్థలము.
అట్లె శ్రీరంగము నుండి నంబెరుమాళ్ళు దెవెరులతో తిరుమలైకు వేంచేసి ద్వజస్తంభమున కెదురుగనుండు రంగమండపమున కొంతకాలం భక్తులకు సేవసాయించినారట. ఆ కారణంగానే "కజ్గులుమ్‌ పగలుమ్" అను శ్రీరంగనాథుని గూర్చి యుండు దశకము ఇక్కడ అనుసంధింపబడు చున్నది.
ఆపైన తిరుపతిలో గోవిందరాజ స్వామిసన్నిధిలో అధ్యయనోత్సవములు జరుగును. చివర రోజున నమ్మాళ్వార్లకు పరమ పదోత్సవం జరుపబడుతుంది. ఈ అధ్యయనోత్సవములు పూర్తి అయిన తరువాతనే తిరుమల తిరుపతులలోని సన్నిధులలోను, ఆచార్య పురుషుల తిరుమాళిగలలోను దివ్యప్రబంధాను సన్థానం ప్రారంభమగును.
ఈ సన్నిధిలో కౌతుక బేరంగా ఉండిన "మలైకువియా నిన్ఱపెరుమాళ్ళను" ఉత్సవమూర్తిగాను అప్పటివరకు ఉత్సవమూర్తిగా ఉండిన "వేంగడత్తుఱైవార్" అనువారిని కౌతుక బేరంగాను ఆలయ వైభవాభివృద్ధికై మార్పు చేయించినారట రామానుజులవారు. ఈ "మలైకువియా నిన్ఱ పెరుమాళ్లనే" మలైయప్పన్ అని అంటారు.
పూర్వం ఈస్వామి బ్రహ్మోత్సవములు "తిరుచానూరు" లో జరిగేవట-కానీ రామానుజులవారు ఈ ఉత్సవములు కొండమీదనే జరిగేలాగున అచటి సన్నిధి చుట్టు వీధులను నిర్మింపజేసి భక్తులకు అవాస యోగ్యము గావించి అది మొదలు స్వామి వారి బ్రహ్మోత్సవాలు అక్కడే జరిగేటట్లు చేశారు.
ఒళవిల్ కాలమెల్లామ్‌" అను దశకమున సర్వదేశ సర్వకాల సర్వావస్థలయందును ఈస్వామి తిరువడి ఘుళ్ళలో కైంకర్యము చేయుటచే పరమ పురుషార్థమని ప్రవచించారు. అంతేకాక ఈ దశకములోనే "ఎజ్గళ్‌పాశంవైత్త" అను చోట స్వామియొక్క వాత్సల్యగుణమును ప్రకాశింపచేసారు.
శ్రీగోదాదేవి తమ నాచ్చియార్ తిరుమొళిలో "విణ్ణీలమేలాప్పు" అను దశకమున ఈస్వామివార్కి మేఘములద్వారా తమ సందేశాన్ని వినిపిస్తారు. ఇట్లే ప్రథమ దశకములో "వేంగడవఱ్కెన్నై విదిక్కిత్తియే" అంటూ "మన్మథా! నన్ను వేజ్కటాచలపతితో కలసపూ" అని ప్రాదేయ పడతారు.
ఈ సన్నిధిలో స్నపన బేరముగా నున్న "అగప్పిరానార్" అనుమూర్తియే శయ్యా బేరముగను సేవలనందుకొనుచున్నారు. కాని దనుర్మాసం నెలరోజులు మాత్రం శ్రీవైఖానసాగమం ప్రకారం శ్రీకృష్ణమూర్తియే శయ్యా బేరముగ శయన సేవను అనుగ్రహించు చుండును.
"చివరి రోజున తణ్ణీరముదువళి తిరుత్తుణై" అను ఉత్సవం జరుగును. ఆరోజు భగవద్రామానుజులు పాపవినాశం వేంచేసి తీర్థ తీసికొనిరాగా ఆతీర్థంతో పెరుమాళ్లకు తిరుమంజనం జరుగుతుంది. ఇది పెరియ తిరుమలనంబిగారి కైంకర్యానికి స్మారకము.
ఒకప్పుడు ఈ ఆలయం శత్రు సమాకాస్తం కాగా పర పురుష స్పర్శనొల్లని పెరియపిరాట్టి స్వామి వక్షస్థలమును చేరగా భూపిరాట్టి ఉద్యానవనమున గల "అగప్పిరానార్" అను బావియందు ప్రవేశించినారట.
తిరుచానూరు లోని శ్రీపద్మావతీ అమ్మవారి ఆలయము తప్పక సేవింపదగినది. యాత్రికులు తొలుత శ్రీపద్మావతీ అమ్మవారిని సేవించి ఆపై తిరుమలకు వెళ్ళి స్వామిని సేవించడం సంప్రదాయం.
అష్ట స్వయం వ్యక్త క్షేత్రములలో తిరుమల యొకటి. శ్రీ వైష్ణవులు అత్యంతము అభిమానించి సేవించు నాల్గుక్షేత్రములలో "తిరుమలై" రెండవది.
"వేజ్కటాద్రి సమం స్థానం బ్రహ్మాండే నాస్తి కించన వేజ్కటేశ నమోదేవో సభూతో సభవిష్యతి" యని భక్తులచే సేవింపబడు చున్నదీ క్షేత్రము.
జూలై 23: బెర్నార్డో డి గుల్వెజ్, స్పానిష్ సైనిక నాయకుడు, అమెరికన్ విప్లవాత్మక యుద్ధంలో స్వాతంత్ర్యం కోసం తపనతో యునైటెడ్ స్టేట్స్కు సహాయం చేశాడు.
ఫ్రెంచ్ వారు జనరల్ బెర్టండ్ ఫ్రానిన్స్ మహె డి లా బౌర్డన్నాయిస్ నేతృత్వంలో చెన్నై సెయింట్ జార్జి కోటను ఆక్రమించుకొన్నారు.
ఫ్రెంచివారితో జరిగిన యధ్ధములో రాబరుటు క్లైవు సైనిక కౌశల్యం గుర్తింపబడగా సివిల్ ఉద్యోగమునుండి సైనికోద్యోగిగా మారాడు.
కుప్పా వేంకటేశ్వర ప్రసాద శర్మ తిరుపతిలో శర్మ పుట్టాడు. అప్పటికి తండ్రి శివ సుబ్రహ్మణ్య అ తిరుపతిలోని గోవిందరాజస్వామి ఆలయంలో వేద పారాయణదారుగా ఉన్నారు . శ్రీగోవింద రాజస్వామి జన్మనక్షత్రమైన ఉత్తరానక్షత్రంలో పుట్టడం, అదీ శనివారం కావడంతో తనయుడికి ఆ స్వామివారి పేరే పెట్టుకున్నారు శివ సుబ్రహ్మణ్య అవధాని. శర్మ పుట్టకముందు ఆయన తిరుమల ఆలయంలో వేద పారాయణదారుగా ఉండేవారు.
తమ తల్లిదండ్రులకు మూడో సంతానం. ఎల్‌కేజీ నుంచి రెండో తరగతి వరకు సికింద్రాబాద్ సైనిక్‌పురిలోని భవాన్స్ శ్రీరామకృష్ణ విద్యాలయలో చదివారు. తర్వాత తండ్రి అతడిని స్కూల్ మాన్పించి తాతగారు కుప్పారామగోపాల వాజపేయయాజి దగ్గర కృష్ణ యజుర్వేదం అధ్యయనం చేయించారు. అలా శర్మకు తాతగారే తొలిగురువు. తొమ్మిదేళ్లలో శర్మ కృష్ణయజుర్వేదం పూర్తి చేశారు. అనంతరం శృంగేరీలో చేరారు. అక్కడ ఐదేళ్లపాటు సంస్కృత సాహిత్యం, తర్కశాస్త్రం అభ్యసించారు. శర్మ ప్రస్తుతం వేదాంత శాస్త్రం చదువుతున్నారు
కుప్పా వేంకటేశ ప్రసాద శర్మ వీరు పుట్టిన తేది: 24-07-1993 తండ్రి శివ సుబ్రహ్మణ్య అవధాని వీరు తిరుమలలోని వేద విజ్ఞాన పీఠం ప్రిన్సిపల్‌గా, తిరుపతిలోని ఎస్‌వీ వేదాధ్యయన సంస్థ ప్రాజెక్టు ఆఫీసర్‌గా పనిచేస్తున్నారు, తల్లి శ్రీమతి సీతా నాగలక్ష్మి ప్రసాద శర్మ ప్రాథమిక విద్యాభ్యాసం హైదరాబాద్ లో పూర్తి కాగా వేద విద్యను తిరుపతిలో కొనసాగించి గత 5 సంవత్సరాలుగా శృంగేరిలోని శాస్త్ర, తర్క, మీమాంస వేదాంత శాస్త్రాల్లో నిష్ణాతులయ్యారు . జగద్గురువుల వద్ద శిష్యరికం చేసి వారి ఆశీరానుగ్రహానికి పాత్రులయ్యారు . శృంగేరి శారదా పీఠాధీశ్వరులుగా 25 సంవత్సరాలు పూర్తయిన సందర్భంగా జరిగిన విశేష గురువందన ఉత్సవంలో శ్రీ శ్రీ శ్రీ భారతి తీర్థ మహాస్వామి శృంగేరి పీఠానికి ఉత్తరపీఠాధికారిగా వేంకటేశ్వర ప్రసాద శర్మను ప్రకటించారు.
వెంకటేశ్వర ప్రసాద్ శర్మ గారి తల్లిదండ్రులు సీతానాగలక్ష్మీ, శివసుబ్రహ్మణ్య అవధాని. ఈయన సోదరుడు కుప్పా వేంకట కౌండిన్యశర్మ ముంబయిలో ఇంజనీరుగా పనిచేస్తున్నారు. ఈయన అక్క శ్రీకృష్ణప్రియ అమెరికాలో ఉంటున్నారు. ఈయన తాత, అవ్వలు కుప్పా రామగోపాల వాజపేయయాజి, కల్పకాంబ సోమపీఠిని.
కూడలి సంగమేశ్వర క్షేత్రం కృష్ణా తుంగభద్రా నదుల సంగమ క్షేత్రం.ఆలంపూరుకి 10 మైళ్ళ దూరంలో కూడ వెల్లి గ్రామానికి 2 మైళ్ళ దూరంలో కృష్ణా, తుంగభద్రల సంగమ స్థలముంది. దీనిని షణ్ణదీ సంగమం అని కూడా అంటారు. కృష్ణ, వేణీ, మలప్రభ, భీమ, తుంగ, భద్ర అనే ఆరు నదులు ఇందులో కలిసి ఉన్నందువల్ల ఈ పేరు వచ్చింది. రెండు నదుల మధ్య ఎత్తైన దిబ్బ మీద సంగమేశ్వరాలయం ఉంది. దీనిని బాదామి చాళుక్యులు కట్టించారు. ఆలయం చుట్టూ దృఢమైన శిలాప్రాకారం నిర్మించబడింది. గుడి చుట్టూ గోడలలోని కొన్ని గూళ్ళలో, ద్వారాలకు, గంగాయమునలు, అర్ధనారీశ్వరుడు, శివుని లీలామూర్తులు రమణీయంగా నిలుపబడి ఉన్నాయి. గుడి గర్భాలయంలో సంగమేశ్వరుని లింగం ఉంది. గర్భగృహం చుట్టూ ప్రదక్షిణాపథం, ముందుభాగాన విశాలమైన మొగశాలలో ఒక ప్రక్కన పార్వతి, గణేశుడు, మరొక ప్రక్కన వీరభద్రస్వామి ప్రతిష్ఠించి ఉన్నాయి. గుడి వెలుపల ఆగ్నేయమూలలో విష్ణ్వాలయం, ఈశాన్యమూలలో ఆంజనేయుని గుడి ఉన్నాయి. సాధారణంగా యాత్రికులు దూరప్రదేశాలనుండి ఈ క్షేత్రానికి వస్తుంటారు. శివరాత్రి సమయంలో స్వామికి తిరునాళ్ళు 5 దినాలు జరుగుతుంది. అప్పుడు రథోత్సవం కూడా జరుపుతారు.
ద్వాపరయుగంలో పాండవులు మాయాజూదంలో ఓడిపోయి అరణ్యంలో ఒక ఆశ్రమం నిర్మించుకొని నివసించారు. కౌరవులు తమ భోగ భాగ్యాలను వారిముందు ప్రదర్శిచాలని "ఘోషయాత్ర" నెపంతో బయలుదేరిరి, కౌరవులను తమ శతృవులుగా భావించి గంధర్వులు వారిని బంధిచి గంధర్వలోకానికి తీసుకొని పోవుచుండగా పాండవాగ్రజుడు ధర్మరాజు వారిని విడిపించమని భీముడు, అర్జునుడు లను ఆదేశిస్తాడ. అపుడు కౌరవ వీరులు అవమానంతో హస్తినాపురం చేరతారు. అపుడు కృష్ణుడు పాందవులను దండకారణ్యంలో గడపవలసినదిగా ఆదేశించగా వారు అరణ్య ప్రాంతంలో సంచరిస్తూ, దుష్ట శిక్షణ, శిష్ట రక్షణ చేస్తూ జీవనయాత్ర సాగిస్తున్నారు. అక్కడి ప్రజలను ఆదరిస్తూ, వారి వారి మన్ననలను పొందుతూ సంచార జీవితం గడుపుతుంటారు. అలా సంచరిస్తూ మనసులను ఆహ్లాదపరచే జల విన్యాసాలతో అలరారుచున్న కృష్ణ, తుంగభద్రల సంగమం వద్దకు చేరుకుంటారు.
ఒకనాడు ధర్మరాజు రెండు నదుల సంగమం కావున సంగమేశ్వరుని ప్రతిష్ఠించి పూజలు చేసి తరించాలని కోరికను తన భార్య, సోదరులకు వెల్లడించాడు. అగ్రజుని కోరిక నెరవేర్చదలచిన భీమసేనుడు, శక్తిసామర్థ్యాలతో కాశీ క్షేత్రం చేరి అన్నపూర్ణ, విశ్వనాథస్వాముల ప్రార్థన చేసి అక్కడనున్న ఒక పవిత్ర శివలింగంను తీసుకొని ఆఘమేఘాలమీద కృష్ణా, తుంగభద్రల సంగమానికి చేరుకున్నాడు. పాండవులు సకల పూజా ద్రవ్యాలు సేకరించి రెండునదుల కలయిక గట్టుపై ఆ శివలింగంను ప్రతిష్ఠించి, పూజా కార్యక్రమాలు సాగిస్తారు. కొంతకాలం పాండవుల పూజలందుకున్నాడు ఆ సంగమేశ్వరుడు.
ఇక్కడ 'కల్యాణి చాళుక్య చక్రవర్తి త్రిభువనమల్లుని' కుమార్తె మైలలదేవి ఈ క్షేత్రానికి వచ్చే యాత్రికులను కృష్ణా, తుంగభద్రా నదులలో ధర్మంగా దాటించడానికి బెస్తవానికి భూదానం చేసి వేయించిన శాసనం, కన్నడ గోకర్ణదేవుని కాలంలో 'మల్లికార్జున పండితారాధ్యుడు' ఈ క్షేత్రానికి వచ్చినపుడు చేసిన దానం తెలిపే శాసనం, ఆలయ జీర్ణోద్ధరణకు చెందిన శాసనాలు ఉన్నాయి.
ఈ క్షేత్రం జోగులాంబ జిల్లా, అలంపూర్ తాలూకాలో కృష్ణా, తుంగభద్రల సంగమం దగ్గర వెలసిన పుణ్యక్షేత్రం. ఈ క్షేత్రం రెండు నదులైన కృష్ణ, తుంగభద్ర నదుల నడుమ వెలసిఉంది. అందువల్ల ప్రకృతి దృశ్యాలు పర్యాటకులను ఆకర్షిస్తాయి. ఈ క్షేత్రంలో మహాశివరాత్రి పర్వదినాన శివార్చనలు, సంబరాలు జరుగుతాయి.
ఈ క్షేత్రానికి వెళ్లాలంటే కర్నూలు నుండి అలంపూర్ నకు బస్సులో వెళ్లాలి. అక్కడినుండి కాలినడకన లేక గుర్రం బండ్ల మీద ప్రయాణించి నేరుగా సంగమేశ్వరం చేరుకోవచ్చును.
1857లో ఈస్టిండియా కంపెనీకి వ్యతిరేకంగా జరిగిన తిరుగుబాటుకు ఈ జిల్లా ప్రాంతం కేంద్రంగా ఉంది. అయినప్పటికీ తరువాత ఈ ప్రాంతాన్ని బ్రిటిష్ ఇండియా తిరిగి స్వాధీనం చేసుకుంది. నగరం మొదటి పానిపట్టు యుద్ధం , రెండవ పానిపట్టు యుద్ధం , మూడవ పానిపట్టు యుద్ధం , సిక్కుల తిరుగుబాటుకు ఇది సాక్ష్యంగా ఉంది. స్వాతంత్ర్యం వచ్చిన తరువాత హరితవిప్లవానికి జిల్లా కేంద్రంగా ఉండి దేశం ఆత్మవిశ్వాసంతో అభివృద్ధి పధంలో సాగడానికి చేయూత ఇచ్చింది.
ఉత్తర ప్రదేశ్ రాష్ట్రం లోని జిల్లాలలో షామ్లీ జిల్లా ఒకటి. 2011 సెప్టెంబరు 28న ముజఫర్ నగర్ జిల్లా నుండి కొంత భూభాగం వేరుచేసి ఈ జిల్లా రూపొందించబడ్జింది.
ముందుగా ఈ జిల్లా ప్రబుధ్ జిల్లాగా పిలువబడింది. తరువాత 2012 జూలైలో దీనికి షామ్లీ అని పేరుమార్చబడింది. ఇది ఢిల్లి నుండి దాదాపు 100 కి.మీ దూరంలో ఉంది. జిల్లా సారవంతమైన గంగా- యమునా మైదానంలో ఉంది. జిల్లా వ్యవసాయంగా సుసంపన్నమై ఉంది. జిల్లా షుగర్ మిల్లులకు ప్రసిద్ధిచెందింది.
జిల్లాలో వ్యవసాయ ఆధారిత పరిశ్రమలు అధికంగా ఉన్నాయి. జిల్లా ఆర్థికంగా శక్తివంతంగా ఉంది. గంగా యమునా మైదానాల మధ్య ఉన్నందున జిల్లాలో షుగర్ మిల్లులు అధికంగా ఉన్నాయి. ఢిల్లీకి సామీప్యతలో ఉన్నందున ఇది పరిశ్రమలకు అనుకూలంగా ఉంది. జిల్లాలో స్టీలు, పేపర్ మిల్లులు అధికంగా ఉన్నాయి. జిల్లా వీల్ రింస్ తయారీలో అంతర్జాతీయ గుర్తింపును కలిగి ఉంది.
ముజఫర్ నగర్ జిల్లా నుండి కొంతభూభాగం వేరు చేసి 2011 సెప్టెంబరు న ఈ జిల్లా ప్రబుధ్ జిల్లాగా రూపొందించబడింది. ముజాఫర్‌నగర్ షామ్లి, కైరానా తాలూకాలను వేరుచేసి కొత్త జిల్లా రూపొందించబడింది. 2012 జూలైలో జిల్లాకు ఉత్తర ప్రదేశ్ ప్రభుత్వం షామ్లీ అని పేరు మార్చింది.
అమ్మోనియం డైక్రోమేట్ ఒక అకర్బన రసాయన సంయోగ పదార్థం. రసాయనిక ఫార్ములా 227. అన్ని డైక్రోమేట్, క్రోమేట్‌లలో ఉన్న విధంగానే అమ్మోనియం డైక్రోమేట్ సంయోగ పదార్థంలో కుడా క్రోమియం హెక్సా వేలంట్ క్రోమియం అనబడు +6 ఆక్సీకరణ స్థాయిలో బంధం కలిగున్నది. అమ్మోనియం డైక్రోమేట్ సంయోగ పదార్థం అమ్మోనియం, డైక్రోమేట్ అయానులను కలిగున్నది. సాధారణ వాతావరణ ఉష్ణోగ్రత, వత్తిడి వద్ద ఈ సంయోగ పదార్థం ఆరెంజి రంగులో ఉండును.ఆమ్ల గుణంకలిగి యుండును. నీటిలో, ఆల్కహాల్‌లలో కరుగును. అణుభారం 252.07 గ్రాములు/మోల్, సాంద్రత 2.115గ్రాములు/సెం.మీ3, ద్రవీభవన స్థానం 180 , ఈ ఉష్ణోగ్రత వద్ద అమ్మోనియం డైక్రోమేట్ వియోగం చెందును. అసిటోన్ లో కరుగదు.
అమ్మోనియం డైక్రోమేట్ శక్తి వంతమైన ఆక్సీకరణ కారకం. ఎటువంటి క్షయికరణ కారకంతోనైనా తీవ్రంగా ప్రతి చర్య జరుపును. క్షయికరణ కారకం శక్తి వంతమైయ్యే కొలది చర్యకుడా అంటే తీవ్రస్థాయిలో ఉండును. నూనెలను, ఆల్కహాలుల ఆక్సీకరణను ఉద్దిపం చెయ్యుట కుపయోగిస్తారు.
అమ్మోనియం డైక్రోమేట్ స్పటికం ఒకే రకమైన అమ్మోనియం అయానును కల్గి ఉండి ) ప్రతి 4+ అయాన్ కేంద్రం క్రమరహితమైన 8 ఆక్సిజన్ పరమాణులచే ఆవృతమై ఉండును. నత్రజని-ఆక్సిజన్ పరమాణువుల బంధ దూరం . 2.83 . 3.17 .
పరిశోధన శాలలో అగ్నిపర్వతాల ప్రేలే విధానాన్నిప్రత్యక్షంగా మాదిరి చూపుటకు అమ్మోనియం డైక్రోమేట్ ను ఉపయోగిస్తారు.
2014, ఫిబ్రవరి 27న ప్రకటించిన, యూనియన్ పబ్లిక్ సర్వీస్ కమిషన్ నిర్వహించిన ఇండియన్ ఇంజనీరింగ్ సర్వీసెస్ పరీక్షా ఫలితాలలో, సిరిసిల్లకు చెందిన ఆడెపు అనిల్ కుమార్ సివిల్ ఇంజనీరింగ్ బ్రాంచ్ లో జాతీయ స్థాయిలో ఏడవ ర్యాంక్ సాధించాడు. దేశవ్యాప్తంగా ఈ పరీక్షకు 50,000 మంది పోటీ పడ్డారు. ఇతడు వరంగల్ ఎన్.ఐ.టి.లో 2010లో బి.టెక్.చదివి, ప్రస్తుతం రైట్స్ అను ప్రభుత్వ రంగ సంస్థలో పనిచేస్తున్నాడు.
ప్రపంచవ్యాప్తంగా గుర్తింపుపొందిన రాజన్న సిరిపట్టు, సిరిచందన పట్టు చీరలు ఈ సిరిసిల్ల పట్టణంలోనే తయారవుతున్నాయి.
సిరిసిల్ల పట్టణంలో తెలంగాణ ప్రభుత్వం 2023లో సిరిసిల్ల ప్రభుత్వ వైద్య కళాశాలను ఏర్పాటుచేసింది. పట్టణంలోని రెండో బైపాస్‌ రోడ్డులో 30 ఎకరాల్లో కళాశాల నిర్మాణం జరిగింది. 2023 సెప్టెంబరు 15న తెలంగాణ రాష్ట్ర ఐటీ-పురపాలక-పరిశ్రమల శాఖామంత్రి కల్వకుంట్ల తారక రామారావు వైద్య కళాశాల భవన సముదాయాన్ని ప్రారంభించాడు. 2023 సెస్టెంబరు 15న ప్రగతి భవన్ వేదికగా ఆన్‌లైన్ ద్వారా ఒకేసారి 9 వైద్య కళాశాలల ఎంబిబిఎస్ మొదటి సంవత్సరం తరగతులను ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు.
సిరిసిల్ల, తెలంగాణ రాష్ట్రం, రాజన్న సిరిసిల్ల జిల్లాకు చెందిన పురపాలక సంఘం హోదా కలిగిన పట్టణం. ఇది రాజన్న సిరిసిల్ల జిల్లాకు ప్రధాన కేంద్రం. 1987లో సిరిసిల్ల పురపాలకసంఘం గా ఏర్పడింది. ఇక్కడ పెద్ద సంఖ్యలో పవర్ లూమ్‌లు, టెక్స్‌టైల్ ప్రాసెసింగ్, డైయింగ్ యూనిట్లు ఉన్నందున దీనిని టెక్స్‌టైల్ టౌన్ అని కూడా పిలుస్తారు. 40,000 పవర్ లూమ్‌లతో తెలంగాణ రాష్ట్రంలో అతిపెద్ద టెక్స్‌టైల్ హబ్ గా ఉంది. విశాలాంధ్ర ఉద్యమ సమయంలో తెలంగాణలో మొదటి విశాలాంధ్ర మహాసభ సిరిసిల్లలోనే జరిగింది.
ఈ పట్టణంలో అనేక విద్యాసంస్థలు ఉన్నాయి. జవహర్‌లాల్ నెహ్రూ టెక్నలాజికల్ యూనివర్సిటీ పరిధిలోని ప్రభుత్వ ఇంజనీరింగ్ కళాశాల ఉంది. 2021లో మహిళల కోసం ప్రభుత్వ నర్సింగ్ కళాశాల ప్రారంభించబడింది. ప్రభుత్వ వ్యవసాయ పాలిటెక్నిక్ కళాశాల కూడా ఉంది, ప్రభుత్వ వైద్య కళాశాల బోధనాసుపత్రిని ఏర్పాటు చేయాలని ప్రతిపాదించారు. ఇవి కాకుండా పట్టణంలో అనేక ప్రైవేట్ డిగ్రీ, సాంకేతిక సంస్థలు ఉన్నాయి.
ఈపట్టణం అక్షాంశరేఖాంశాల మధ్య ఉంది. దీని సగటు ఎత్తు 322 మీటర్లు . దీనికి ఉత్తరాన 130 కి.మీ.ల దూరంలో సికింద్రాబాద్, పశ్చిమాన 40 కి.మీ.ల దూరంలో కరీంనగర్, ఉత్తరాన 35 కి.మీ.ల దూరంలో సిద్దిపేట, తూర్పున 56 కి.మీ.ల దూరంలో కామారెడ్డి ఉన్నాయి. ఇక్కడికి 10 కి.మీ.ల దూరంలో చారిత్రాత్మకమైన వేములవాడ ఆలయ పట్టణం ఉంది.
వేములవాడ వెళ్లే మార్గంలో ఉండడంతో 24 గంటల బస్సు సదుపాయం ఆటోల సదుపాయం కూడా ఉన్నది. రాష్ట్ర రహదారి సిరిసిల్ల పట్టణం గుండా వెళుతుంది.
స్వామిజీ స్థాపించిన ఆశ్రమాల్లో పేద విద్యార్థులకు 1నుంచి 10వ తరగతి వరకూ ఉచిత విద్య, అనాథ బాలలు, వృద్ధులకు అండగా అనాధాశ్రమం ఏర్పాటు చేశారు. ఆశ్రమంలో వైద్యశాలను ఏర్పాటు చేసి ప్రజలకు ఉచిత వైద్యసేవలు అందింస్తారు.ఈ ఆశ్రమం హైదరాబాద్‌నుండి 30 కిలోమీటర్ల దూరంలో నెలకొని ఉంది. ఇందుకోసం 1991 లో 33 ఎకరాల స్థలాన్ని ఎన్నుకున్నారు. విద్య, వైద్యం, ఆధ్యాత్మిక కార్యక్రమాలు, సా మాజిక సేవా కార్యక్రమాలకు కేంద్రంగా దీన్ని తీర్చిదిద్దారు. షిర్టీసాయి భక్తుడైన సత్యపదానంద ఈ సంస్థలకు కేంద్రంగా రూపొందించిన క్షేత్రానికి ‘సాయిధామం’ అన్న పేరు పెట్టారు. షిర్డీసాయి ఆశీస్సులతో సత్యపదానంద చేపట్టిన పథకాలు, కార్యక్రమాలు విజయవంతంగా నడుస్తున్నాయి.సాయిధామం కేంద్రంగా షిర్డీసాయినాథుడి బోధనలను, తత్త్వాన్ని ప్రచారం చేసేందుకు రెండు ప్రధాన విభాగాలు ఏర్పాటు చేశారు. మొదటిది ఆధ్యాత్మిక విభాగం కాగా, రెండవది సేవా విభాగం .
ఆయన 1939 ఫిబ్రవరి 21 న గుంటూరు జిల్లా మానేపల్లి గ్రామంలో జన్మించారు.డబుల్ ఎంఏ చేశారు.సివిల్ ఇంజనీరింగ్, న్యాయవాద పట్టాలు కూడా పొందారు. ప్రభుజీ ఉపాధ్యాయ వృత్తిలో కొనసాగిన అనంతరం 1989లో పేదలకు సేవచేసేందుకు, ప్రజలను భక్తిమార్గంలో నడిపేందుకు సాయిధామం ఆశ్రమాన్ని స్థాపించారు. ఆయన మూడు దశాబ్దాలుగా స్వచ్ఛంద అంరియు ఆధ్యాత్మిక కార్యక్రమాలు చేపడుతున్నారు. ప్రభుజీ సన్యాసం స్వీకరించిన తర్వాత ఆయన కుటుంబీకులు హైదరాబాద్‌లోనే ఉంటున్నారు. ప్రభుజీ తన ఆధ్యాత్మిక ప్రసంగాలతో యువతను సన్మార్గంలో నడిపించారు. ప్రజలను ఆధ్యాత్మికతవైపు మళ్లించి సేవా కార్యక్రమాల్లో భాగస్వాములను చేసారు.స్వామీజీ నిరంతరం హిందూ సమాజం సంరక్షణకు కృషి చేశారు. సనాతన ధర్మ పరిరక్షణకు ఆయన నిరంతరం పరితపిస్తుండేవారు. ష్ట్రీయ స్వయం సేవక్ సంఘ్ లో కూడా చాలా కాలం పనిచేశారు. సమాజ సేవకోసం తపించిన సత్యపదానంద 1989 లో ఉపాధ్యాయ వృత్తిని పరిత్యజించి సమాజ సేవకు నడుంకట్టారు.
ఆయన జూలై 23 2015 గురువారం పరమపదించారు. నల్లగొండ జిల్లా బొమ్మలరామారం మండలం పెద్దపర్వతాపురంలోని ఆశ్రమంలో అస్వస్థతకు గురైన ప్రభుజీకి చికిత్స చేయించేందుకు గురువారం ఉదయం ఆసుపత్రికి తరలించిన కొద్దిసేపటికే తుది శ్వాస విడిచారు.
సత్యపదానంద ప్రభూజీ హిందూ ఆధ్యాత్మిక గురువు. ఆయన సాయిధామం వ్యవస్థాపకుడు. సాయిధామం ద్వారా విద్యాలయం, వృద్ధాశ్రమం, వృత్తి శిక్షణాకేంద్రం నిర్వహిస్తూ ధార్మిక సేవకు పాటుపడిన మార్గదర్శకుడాయన.
డాక్టర్ జోసెఫ్ "మెరైన్ బయోలాజికల్ ఇన్‌ష్ట్రమెంటేషన్" పేరిట తమ అధ్యయనాలను 1980 నుండి కొనసాగించారు. ఈయన కనుగొన్న 22 పరికరాలలో 9 పరికరాలు డాక్టరేట్ డిగ్రీలను అందించాయి. 2000 సంవత్సరంలో రూపొందించిన "మల్టిపుల్ గ్రాబ్ ఎక్విప్‌మెంటు"ను ఆనాటి విశ్వవిద్యాలయ్ం వైస్ ఛాన్సలర్ ప్రొఫెసర్ ఆర్. రాధాకృష్ణ 2011, డిసెంబరు 11 న జరిగిన ఒక కార్యక్రమంలో ఆవిష్కరించారు. సముద్ర జీవాలలోఒకటైన జెల్లీ ఫిష్ శరీరాకృతి, శరీర ధర్మాన్ని దృష్టిలో ఉంచుకొని దీనిని రూపొందించారు. దీనిలో అండర్ వాటర్ వీడియో కెమేరా, వర్తులాకారపు ఈ పరికరాన్ని సముద్ర గర్భంలోకి వదిలి నౌకల నుండి సముద్ర అంతర్భాగాలను వీక్షిస్తూ "గ్రాబ్స్"తో అగాధాలలో ఉండే వస్తువులను పట్తి పైకి తీసుకు రావచ్చు.
జీవరాశులు శరీర ధర్మాలను, జీవిత చరిత్రలను ప్రక్రుతిలో వాటి ప్రయోజనాలను అధ్యయనం చేసిన ఆయన ఇంజనీరింగ్ నిపుణుల ఉహకు అందని విధంగా 2000 నవంబరులో “సాంకేతిక సామగ్రి”ని రూపొందించారు. ముఖ్యంగా జీవరాసుల శరీరాకృతిని, వాటి క్రియాశీలతను ఆధారంగా చేసుకొని ఈయన తయారుచేసిన పరికరాలు పరిశోధనా కేంద్రాలలో పాటు దేశ రక్షణ రంగ అవసారాలను కొన్నింతిని తీర్చాయి.
ఆయన ఆంధ్రా విశ్వవిద్యాలయంలో చదివారు. ఆ తరువాత పీ.హెచ్.డి చేశారు. జంతు శాస్త్రములో అసోసియేట్ ప్రొఫెసర్ గా ఉంటూ ఇంజనీరింగ్ నిపుణులు సైతం ఆశ్చర్య పడే విధంగా సాంకేతిక సంపత్తిని సృజించారు. అక్కడ పదోన్నతి పొంది జంతుశాస్త్ర విభాగాధిపతిగా మరో సంకేతిక అబ్బురాన్ని సృష్టించారు.ఆంధ్ర విశ్వవిద్యాలయంలోనే పదవీవిరమణ చేసారు.
ఈయన అధ్యయనం చేసింది పరిశోధనలు చేసింది జంతుశాస్త్రం లో, అంతర్జాతీయ ఖ్యాతి గడిమ్సినది మాత్రం ఇంజనీరింగ్ రంగంలో. జంతు నిర్మాణాలను ఇంజనీరింగ్ శాస్త్రంతో అనుసంధించి అనేక నిర్మాణాలు చేసి అంతర్జాతీయ ఖ్యాతి పొందారు.
డా. జోసెఫ్ "రోటరీ వీడియో మైక్రోస్కోప్"ను 1997 లో ఆవిష్కరించారు దీనిని అప్పటి ఆంధ్ర ప్రదేశ్ రాష్ట్ర గవర్నర్ కృష్ణకాంత్ ఆవిష్కరించారు.
వసంత్ రాంచోండ్ గోవారికర్ ప్రముఖ భారతీయ శాస్త్రవేత్త, పద్మశ్రీ, పద్మభూషణ అవార్డుల గ్రహీత. ఆయన ఇస్రో కు ఛీఫ్ గా తన సేవలందించారు. భారతదేశం లో సైన్స్, టెక్నాలజీ శాఖ కార్యదర్శిగా,1991–1993 మధ్యకాలంలో అప్పటి భారత ప్రధాని దివంగత పి.వి.నరసింహారావు కు శాస్త్రీయ సలహాదారుగా వ్యవహరించారు.ఆయన అంతరిక్ష రంగంలో విశేష పరిశోధనలు చేసారు. ఆయన వాతావరణం, జనాభా రంగాలలో కూడా తన సేవలనందించారు. 'భారత మాన్సూన్ నమూనా’ పితామహుడిగా పేరుగాంచిన ఆయన తొలిసారిగా స్వదేశీ పరిజ్ఞానంతో వాతావరణ మార్పులను సూచించే వ్యవస్థను రూపొందించిన తొలి శాస్త్రవేత్త.
ఆయన అంతరిక్ష పరిశోధన, వాతావరణ అంచనా, ఇతర అంశాల పై పరిశోధనలు చేశారు. గోవారికర్ యూకే అటామిక్ ఎనర్జీ అథారిటీలో కూడా పనిచేశారు. భారత అంతరిక్ష పరిశోధన సంస్థ లో పనిచేసిన ఆయన 1979 నుండి 1985 మధ్యకాలంలో విక్రం సారాభాయ్ స్పేస్ సెంటర్ డైరెక్టర్ గా బాధ్యతలను నిర్వర్తించారు. ఆయన శాస్త్ర, సాంకేతిక మంత్రిత్వశాఖ కార్యదర్శిగా పనిచేశారు.ఆయన 1967లో తుంబాలోని ఈక్వేటోరియల్ రాకెట్ లాంచింగ్ స్టేషన్ లో ప్రోపెల్లంట్ ఇంజనీరింగ్ డివిజన్ కు అధిపతిగా వ్యవహరించారు.ఆయన 1995 నుండి 1998 మధ్య పూణే విశ్వవిద్యాలయ ఉపకులపతిగా పనిచేశారు.
ఆయన పూణే లో ఒక బ్రాహ్మణ కుటుంబంలో మార్చి 25 1933 న జన్మించారు. తరువాత ఆయన మహారాష్ట్ర లోని కోల్హాపూర్ జిల్లాలో ప్రారంభవిద్య, గ్రాడ్యుయేషన్ చేసారు.1950ల ప్రారంభంలో పరిశోధనల నిమిత్తం ఇంగ్లాండు వెళ్లారు. ఆయన ఎం.ఎస్.సి, కెమికల్ ఇంజనీరింగ్ లో పి.హెచ్.డి లను డా.ఎఫ్.హెచ్.గార్నర్ అధ్వర్యంలొ చేసారు. ఆయన పరిశోధనల ఫలితం "గార్నర్-గోవారికర్ సిద్ధాంతం". ఈ సిద్ధాంతం ఘనపదార్థాల నుండి ప్రవాహులకు ఉష్ణము, ద్రవ్యరాశి ల బదిలీ గూర్చి విశ్లేషణ చేయబడిన గ్రంథము.
సకల లోకాధిపతి దేవతా సార్వభౌముడు కలియుగ ప్రత్యక్ష దేవుడు సృష్టి స్థితి లయకారకుడు అగు శ్రీ వేంకటేశ్వర స్వామి యొక్క దర్శన భాగ్యమే ఈ కలియుగంలో ముక్తిమార్గమని ఇచ్చటి ప్రజల ప్రగాఢ విశ్వాసం. మానవుడు సంఘజీవి కనుక తన సుఖశాంతులే కాక సమాజంలో అందరి సుఖశాంతులను కోరాలి. కనుక అందరూ సుఖంగా ఉండాలి. అందరికీ మంచి బుద్ధి సిద్ధించాలని, సర్వజనులు సుఖశాంతులతో ఉండాలని, ఆలయ దినదినాభివృద్ధి సాధించాలని ఈ యాగ ప్రధాన సంకల్పం. శ్రీ వరాల వేంకటేశ్వర స్వామి వారికి అమితమైన శక్తులు ఈ యాగం ద్వారా కలుగుతాయని ప్రజల విశ్వాసం. ఈ యాగంలో పాలుపంచుకున్న దంపతులకు, సర్వులకు శ్రీవారి అనుగ్రహం వల్ల సర్వ దోష నివృత్తి, నక్షత్ర దోషాలు నివారణ, సర్వ శుభాలు, సుఖశాంతులు కలుగుతాయని, సంతానం లేనివారికి సంతానం, ఉద్యోగ, వ్యాపార, చెరువుల అభివృద్ధి కలుగుతాయని, గ్రామం, రాష్ట్రం, దేశం అన్నీ విధాల సుఖశాంతులతో తులతూగెదరనీ ప్రజల నమ్మకం.
పశ్చిమగోదావరి జిల్లా అత్తిలి మండలం ఈడూరు గ్రామంలో ఫిబ్రవరి 17 2005 న శ్రీ భూ నీలా సమేత శ్రీ వేంకటేశ్వరస్వామి వారి దేవాలయం నిర్మాణం జరిగింది.క్ రమంగా స్వామివారి మహిమ గుర్తింంచిన భక్తులు కోరిన కోర్కెలు తీర్చే ఇలవేల్పుగా కొలుస్తూ కోరిన వరాలు ఇచ్చే దేవునిగా "శ్రీ వరాలవేంకటేశ్వరుని"గా ప్రసిద్ధి చెందారు. మనసులో కొరిక తలచుకొని 11 ప్రదక్షిణలు చేసి ఆ కోరిక నెరవేరిన తరువాత 108 ప్రదక్షిణలు చేసి వారి మొక్కును చెల్లించుకోవడం ఇక్కడ ప్రజల ఆనవాయితీగా మారింది. ఈడూరు శ్రీ వరాల వేంకటేశ్వర స్వామి దేవాలయం "బుల్లి తిరుపతి "గా ప్రసిద్ధిగాంచింది .
ప్రతీ శనివారం విశేష అలంకారాలు, విశేష పూజలు, అభిషేకాలు నిర్వహిస్తారు.ప్రతీ నెలా వచ్చే శ్రవణా నక్షత్రం రోజున స్వామి వారికి కల్యాణం జరుపుతారు.ఈ కల్యాణం జరిపించుకున్న భక్తుల కోరికలు నెరవేరుతాయని పిల్లలు లేనివారికి సంతాన భాగ్యం కలుగుతుంది, ఉద్యోగం లేనివారికి ఉద్యోగం, చదువు, ఆరోగ్యం, మొదలైన కోరికలు నెరవేరుతాయనిప్రసిద్ధిగాంచింది.ప్రతీ శనివారం దాతల సహకారంతో అన్నదానం జరుగుతోంది.
ముందుగా చిన్న గుడిగా నిర్మాణమైన ఈ గుడి దాతల సహకారంతో గుడి చుట్టూ ప్రాకారం, రాజగోపురం నిర్మాణం జరిగింది. రథోత్సవాల కోసం రథం తయారు చేయించారు. మకరతోరణం, గరుడవాహనం, శేషవాహనం కూడా స్వామి వారికి సమకూర్చడం జరిగింది.
శ్రీ వరాల వేంకటేశ్వరస్వామి దేవాలయం పశ్చిమగోదావరి జిల్లా అత్తిలి మండలం లోని ఈడూరులో నెలకొని ఉన్న ప్రసిద్ధ ఆలయం.
తన 4 ఎకరాల భూమిలో శ్రీవరిసాగు చేసి అధిక దిగుబడిని సాధించింది. దీంతో అమెరికాలో అక్టోబరు 12 2010 వ తేదీ నుండి అక్టోబరు 16 2010 జరిగే వరల్డ్‌ ఫుడ్‌ ప్రైజ్‌ సదస్సులో పాల్గొనేందుకు ఆమెను సెం టర్‌ ఫర్‌ ప్రైరీ స్టడీస్‌ అండ్‌ దా సెంటర్‌ ఆఫ్‌ ఇంటర్నేషనల్‌ స్టడీస్‌, ఆప్కా ఫాం అమెరికా సంస్థ సదసుసలో పాల్గొనేందుకు ఆహ్వానించింది. సుగుణమ్మ వెంట రీవరి సాగు గురించి వివరించేందుకు హైదరాబాద్‌కు చెందిన ఇక్రిసాట్‌ ప్రతినిధులు మనీషా అగర్వాల్‌ వెళ్ళారు. అమెరికాలో జరిగిన సదస్సులో ఆమె గ్రామంలో శ్రీవరి సాగుపై వివరించారు.ఆమె తెలుగులో చెబుతుండగా ఇక్రిశాట్‌ డాక్యుమెంటేషన్‌ అధికారి మనిషా అగర్వాల్‌ ఇంగ్లీషులో అనువదించారు. ఆమె చెబుతున్న విషయాలు ప్రపంచ దేశాల నుండి వచ్చిన 60 మంది ప్రతినిధులు, రైతులందరూ శ్రద్ధగా విన్నారు.
వ్యవసాయం విధానాలపై గత 20 సంవత్సరాలుగా పలు పరిశోధనలు చేస్తున్న సంస్థ కాప్ట్ సంస్థ. వ్యవసాయం లో రసాయన ఎరువులు, పురుగు మందులు వాడకం తగ్గించి సేంద్రీయ ఎరువుల వాడకంపై రైతులకు అవగాహన కల్పిస్తున్నారు. తక్కువ పెట్టుబడితో అధిక దిగుబడి వచ్చే శ్రీవరి సాగుపై వివిధ మండలాల్లో రైతులకు అవగాహన కల్పిస్తున్నరు. బిఎస్సీ అగ్రికల్చర్‌ డిగ్రీ విద్యార్హత ఉన్న వ్యక్తులంతా కలసి స్థాపించిన క్రాప్స్‌ సంస్థ ఆధ్వర్యంలో నిరంతరం రైతులకు అందుబాటులో ఉంటూ వ్యవసాయ విధానాలపై అవగాహన కల్పిస్తున్నారు.
సుగుణమ్మ వరంగల్ జిల్లా, బచ్చన్నపేట మండలం కట్కూరు గ్రామానికి చెందిన మహిళ. ఆమె కుటుంబం కూలి పని మీదే ఆధారపడి జీవిస్తుంది. స్వంత భూమి లేకపోవడంతో కౌలుకు తీసుకుని వ్యవసాయం చేసినా, ఆర్థికంగా నష్టపోవడంతో ఆమె కుమారుడు ఆత్మహత్య చేసుకున్నాడు. ఈ సంఘటనతో ఆమె కుటుంబ సభ్యులు మానసికంగా కుంగిపోయారు. ఈ దశలో క్రాప్స్‌ సంస్థ వారిచ్చిన సూచనల మేరకు శ్రీవరి సాగు చేసి ఎకరానికి 65 బస్తాలు పండించారు.
దుద్దెడ సుగుణమ్మ శ్రీవరిసాగు అత్యధిక దిగుబడినిచ్చిందని నిరూపించిన మహిళ. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
పైరోమీటర్లు అంటే వస్తువు యొక్క ఉష్ణోగ్రత, వస్తువు నుండి వెలువడే విద్యుదయస్కాంత వికిరణాన్ని గుర్తించడానికి ఉపయోగించే ఉష్ణోగ్రత కొలిచే పరికరాలు. పైరోమీటర్ అనేది సుదూర వస్తువుల ఉష్ణోగ్రతను కొలవడానికి ఉపయోగించే రిమోట్ సెన్సింగ్ థర్మామీటర్. చారిత్రాత్మకంగా పైరోమీటర్లలో వివిధ రూపాలు ఉన్నాయి. ఆధునిక వాడుకలో పైరోమీటరు ఒక ఉపరితలం యొక్క ఉష్ణోగ్రతను అది విడుదల చేసే ఉష్ణ వికిరణం నుండి నిర్ణయిస్తుంది. ఈ విధానాన్ని పైరోమెట్రీ అని, కొన్నిసార్లు రేడియోమెట్రీ అని పిలుస్తారు.
పైరోమీటర్ అనే పదం గ్రీకు పదం అగ్ని "" , మీటర్ అనే పదాల నుండి వ్యుత్పత్తి అయింది. పైరోమీటర్ అనే పదాన్ని మొదట ఒక వస్తువు యొక్క ఉష్ణోగ్రతను దాని వికిరణ కొలత, కనీసం ఎరుపుగా ఉన్న వేడి వస్తువు నుండి విడుదలయ్యే దృగ్గోచర కాంతిని సూచించే సామర్థ్యంగా సూచించేవారు. ఆధునిక పైరోమీటర్లు లేదా పరారుణ థర్మామీటర్లు వాటి పరారుణ వికిరణ అభివాహాన్ని గుర్తించడం ద్వారా చల్లటి వస్తువుల ఉష్ణోగ్రతని గది ఉష్ణోగ్రత వరకు కొలుస్తాయి.